****   

ΜΝΗΜΟΝΙΟ – ΣΥΜΦΩΝΟ ΣΥΝΕΡΓΑΣΙΑΣ

Μεταξύ των

ΔΗΜΟΥ ΚΩ,

ΠΑΝΕΛΛΗΝΙΟΥ ΙΑΤΡΙΚΟΥ ΣΥΛΛΟΓΟΥ,

ΔΙΕΘΝΟΥΣ ΙΠΠΟΚΡΑΤΕΙΟΥ ΙΔΡΥΜΑΤΟΣ ΚΩ

και

ΠΑΓΚΟΣΜΙΟΥ ΙΠΠΟΚΡΑΤΕΙΟΥ ΙΝΣΤΙΤΟΥΤΟΥ ΙΑΤΡΩΝ

για την αναγόρευση του Ασκληπιείου της Κω σε

Μνημείο Παγκόσμιας Κληρονομιάς της UNESCO

Στην Κω, σήμερα Σάββατο 22 Οκτωβρίου 2022,

1. Ο **Δήμος Κω**, εκπροσωπούμενος από τον Δήμαρχο Κω κ. Θεοδόσιο Νικηταρά.
2. Ο **Πανελλήνιος Ιατρικός Σύλλογος**, εκπροσωπούμενος από τον Πρόεδρο του Δρ. Αθανάσιο Εξαδάκτυλο.
3. Το **Διεθνές Ιπποκράτειο Ίδρυμα Κω** εκπροσωπούμενο από τον Πρόεδρο του κ. Αριστοτέλη Παυλίδη και αντ’ αυτού υπό του Αντιπροέδρου κ. Νικολάου Παπαντωνίου.
4. Το **Παγκόσμιο Ιπποκράτειο Ινστιτούτο Ιατρών** εκπροσωπούμενο από τον Πρόεδρο του Δρ. Γεώργιο Πατούλη.

**ΑΦΟΥ ΕΛΑΒΑΝ ΥΠΟΨΗ ΟΤΙ:**

1. Την Ιστορία του Ασκληπιείου τη Κω, έδρα της επί 750 χρόνια περίφημου Ιατρικής Σχολής της Κω, πατρίδας του Ιπποκράτη.
2. Το Ασκληπιείο της Κω ως εφαλτήριο των θεραπευτικών δράσεων του Ιπποκράτη και της φήμης του.
3. Τον Ιπποκράτη ως θεμελιωτή της ορθολογικής ιατρικής καθώς ήταν ο πρώτος που δέχθηκε μόνο τα φυσικά αίτια για την εξήγηση των ασθενειών, θεμελιώνοντας την επιστημονική ιατρική απαλλαγμένη από δεισιδαιμονίες και προκαταλήψεις.
4. Τον Ιπποκράτη ως συνθέτη της ανθρωποκεντρικής επιστήμης και της ιατρικής τέχνης, της επαγγελματικής άσκησης της ιατρικής με την ηθική, τη δεοντολογία και τις πανανθρώπινες αξίες του ουμανισμού.
5. Την Ιπποκρατική συλλογή ως πρόλογο της επιστημονικής ιατρικής με εξέχουσα ηθική και αξίες.
6. Τον Ιπποκρατικό Όρκο ως βάση της σύγχρονης ιατρικής ηθικής και ως το εξέχον κριτήριο των σύγχρονων ιατρικών πράξεων για την προστασία της ανθρώπινης ζωής και αξιοπρέπειας.
7. Την απόφαση του Πανελληνίου Ιατρικού Συλλόγου Ελλάδος, μετά από πρόταση του Ιατρικού Συλλόγου Κω, το Ασκληπιείο της Κω να είναι η «Πνευματική Έδρα» του Ινστιτούτου Ερευνών του Πανελληνίου Ιατρικού Συλλόγου καθώς και υποψήφιο προς ένταξη Μνημείο Παγκόσμιας πολιτιστικής Κληρονομιάς της UNESCO.

**ΣΥΝΤΑΣΣΟΥΝ** το παρόν Μνημόνιο Συνεργασίας, δεσμευτικό για όλα τα μέρη, για την οργάνωση και προετοιμασία του Φακέλου Διεκδίκησης αναγόρευσης του Ασκληπιείου της Κω ως υποψήφιο προς ένταξη Μνημείο Παγκόσμιας πολιτιστικής Κληρονομιάς της UNESCO.

|  |  |  |  |
| --- | --- | --- | --- |
| ΓΙΑ ΤΟΝ ΔΗΜΟ ΚΩ | ΓΙΑ ΤΟΝ ΠΑΝΕΛΛΗΝΙΟ  ΙΑΤΡΙΚΟ ΣΥΛΛΟΓΟ | ΓΙΑ ΤΟ ΔΙΕΘΝΕΣ ΙΠΠΟΚΡΑΤΕΙΟ ΙΔΡΥΜΑ ΚΩ | ΓΙΑ ΤΟ ΠΑΓΚΟΣΜΙΟ ΙΠΠΟΚΡΑΤΕΙΟ ΙΝΣΤΙΤΟΥΤΟ ΙΑΤΡΩΝ |
| Ο ΔΗΜΑΡΧΟΣ | Ο ΠΡΟΕΔΡΟΣ | Ο ΠΡΟΕΔΡΟΣ | Ο ΠΡΟΕΔΡΟΣ |
| ΘΕΟΔΟΣΙΟΣ ΝΙΚΗΤΑΡΑΣ | Δρ. ΑΘΑΝΑΣΙΟΣ ΕΞΑΔΑΚΤΥΛΟΣ | ΑΡΙΣΤΟΤΕΛΗΣ ΠΑΥΛΙΔΗΣ | Δρ. ΓΕΩΡΓΙΟΣ ΠΑΤΟΥΛΗΣ |